Diari Oficial de la Generalitat Valenciana


Sumari del DOGV 4718, del 24-03-2004 (2004/2359)

Informació pública del programa per al desenvolupament de la unitat d'actuació Arenal 1b-II de Xàbia.
-----------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2359


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa per al desenvolupament de la unitat d'actuació Arenal 1b-II de Xàbia. [2004/F2359]
  
Antonio Jiménez Clar, notari del Col·legi de València, districte de Dénia, amb residència a Xàbia, dóna fe:
  
Que la mercantil Moragues Pons, SL, amb CIF B-53284683 i domicili social a la Caleta del Port, número 12, de Xàbia (Alacant), m'ha requerit per a la protocol·lització de l'alternativa tècnica, el projecte d'urbanització acompanyat del corresponent estudi bàsic de seguretat i salut i el projecte de reparcel·lació, de la unitat d'actuació Arenal 1b-II, a Xàbia, conforme a les especificacions del programa d'actuació integrada que servix de base per a l'adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I per mitjà d'este edicte, es fa constar:
  
1. L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'actuació Arenal 1b-II (d'una superfície bruta de 2.326,40 m²), acompanyat de les corresponents alternativa tècnica, projecte d'urbanització, estudi bàsic de seguretat i salut i projecte de reparcel·lació de la unitat d'actuació Arenal 1b-II, a fi de definir les característiques bàsiques i la realització de les obres d'urbanització de la dita unitat.
  
2. La notaria on estan depositats els documents està situada al carrer de l'Historiador Chabàs, número 1-1r, de Xàbia (Alacant).
  
3. L'exemplar depositat a l'Ajuntament de Xàbia, situat a la plaça de l'Església, número 4, s'identifica com a: programa d'actuació integrada de la unitat d'actuació Arenal 1b-II.
  
4. L'advertència que dins del termini de 20 dies hàbils, comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer a la dita notaria per a obtindre còpia de l'acta de protocol·lització o exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació depositada i la de presentar davant d'esta, per a la seua incorporació a aquella, tant al·legacions com alternatives tècniques que pretenguen competir amb la que s'exposa, així com, en el seu moment, proposicions juridicoeconòmiques per a l'execució d'estes.
  
6. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
7. Estos terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això per un import no inferior a l'1% del cost previst de les obres d'urbanització. L'acte d'obertura de pliques es realitzarà en la següent data hàbil a la conclusió del termini per a presentar-les.
  
8. A efectes de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat desconeguda o adreça dels quals no consta en la relació emesa pel Centre de Gestió Cadastral, i en particular al propietari de la parcel·la la referència cadastral de la qual és 56119.03 BC 5955N 0358 ZT número fix 16597409, avinguda de l'Arenal, número 52, lletra H, de Xàbia.
  
I perquè tinga els efectes oportuns, lliure el present edicte.